ལྷག་པར་དུ་ལོར་མི་མེད་ས་ཁུལ།ཞེས་པའི་གློག་བརྙན་དུ་འཁྲབ་ཞུགས་བྱས་ཏེ་ཇག་དཔོན་གྱི་མི་སྣའི་གཟུགས་བརྙན་གསར་བཞེངས་བྱས།གློག་བརྙན་དེར་འཁྲབ་སྟོན་པ་སྟོབས་རྒྱལ་དང་ཞི་ཀྲེང་།ཧོང་པོ་སོགས་འཁྲབ་ཞུགས་བྱས་ཤིང་ནུབ་རྒྱུད་མི་མེད་ས་ཁུལ་གྱི་གཏམ་རྒྱུད་ཅིག་བརྗོད་ཡོད་དེ།དེ་ནི་ཀྲུང་གོའི་གློག་བརྙན་ལོ་རྒྱུས་སྟེང་གི་དོན་དངོས་རང་བཞིན་ལྡན་པའི་ནུབ་རྒྱུད་བརྗོད་དོན་གློག་བརྙན་དུ་གྲགས།ལྷག་པར་དུ་གློག་བརྙན་དེའི་ཁྲོད་སྟོབས་རྒྱལ་ལགས་ཀྱིས་འཁྲབ་སྟོན་བྱས་པའི་མི་སྣའི་གཟུགས་བརྙན་དེ་ནི་སྔོན་དང་མི་གཅིག་པའི་གཟུགས་བརྙན་གསར་པ་ཞིག་ཡིན་ཞིང་།གློག་བརྙན་དེའི་ཁྲོད་ཆེས་འབུར་དུ་ཐོན་པའི་གཟུགས་བརྙན་ཞིག་ཡིན་ཞིང་སྐད་ཆ་མང་པོ་མེད་རུང་ནག་ཚོགས་འགོ་པའི་ཉམས་མདངས་ཇི་མ་ཇི་བཞིན་དུ་མངོན་པས།ཁོང་ཉིད་ཀྱིས་སྔོན་ཆད་ཀྱི་འཁྲབ་སྟོན་བྱས་པའི་མི་སྣ་ཡོད་ཚད་ལས་གཟུགས་བརྙན་གསར་པ་ཞིག་སླར་དུ་མངོན།